CELEX: 62020CN0274
Language: el
Date: 2020-06-19 00:00:00
Title: Υπόθεση C-274/20: Αίτηση προδικαστικής αποφάσεως την οποία υπέβαλε το Giudice di pace di Massa (Ιταλία) στις 19 Ιουνίου 2020 — GN, WX κατά Prefettura di Massa Carrara — Ufficio Territoriale del Governo di Massa Carrara

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/31
            
         
      Αίτηση προδικαστικής αποφάσεως την οποία υπέβαλε το Giudice di pace di Massa (Ιταλία) στις 19 Ιουνίου 2020 — GN, WX κατά Prefettura di Massa Carrara — Ufficio Territoriale del Governo di Massa Carrara
      (Υπόθεση C-274/20)
      (2020/C 297/42)
      Γλώσσα διαδικασίας: η ιταλική
      
         Αιτούν δικαστήριο
      
      Giudice di pace di Massa
      
         Διάδικοι στην υπόθεση της κύριας δίκης
      
      
         Προσφεύγοντες: GN, WX
      
         Καθής: Prefettura di Massa Carrara — Ufficio Territoriale del Governo di Massa Carrara
      
         Προδικαστικά ερωτήματα
      
      
                  1)
               
               
                  Έχει η απαγόρευση «διάκρισης λόγω ιθαγενείας», κατά το άρθρο 18 ΣΛΕΕ, την έννοια ότι απαγορεύεται, εκ μέρους των κρατών μελών, η θέσπιση νομοθετικής ρύθμισης που μπορεί, ακόμη και έμμεσα, σιωπηρά και/ή στην πράξη, να δημιουργήσει δυσχέρειες για τους υπηκόους των λοιπών κρατών μελών;
               
            
                  2)
               
               
                  Σε περίπτωση καταφατικής απάντησης στο πρώτο ερώτημα, μπορεί το άρθρο 93, παράγραφος 1-bis, του Codice della Strada (Κώδικα οδικής κυκλοφορίας) περί απαγόρευσης κυκλοφορίας οχήματος με αλλοδαπές πινακίδες κυκλοφορίας (ανεξαρτήτως του κατόχου του οχήματος) κατόπιν διαμονής εξήντα ημερών στην Ιταλία, να δημιουργήσει δυσχέρειες στους υπηκόους των λοιπών κρατών μελών (κατόχους αυτοκινήτων με αλλοδαπές πινακίδες κυκλοφορίας) και, συνεπώς, να εισαγάγει διακρίσεις λόγω ιθαγένειας;
               
            
                  3)
               
               
                  Έχουν οι έννοιες:
                  
                              α.
                           
                           
                              «δικαίωμα [κάθε πολίτη της Ένωσης] να κυκλοφορεί και να διαμένει ελεύθερα στο έδαφος των κρατών μελών» του άρθρου 21 ΣΛΕΕ·
                           
                        
                              β.
                           
                           
                              «εσωτερική αγορά» που «περιλαμβάνει χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων σύμφωνα με τις διατάξεις των Συνθηκών» του άρθρου 26 ΣΛΕΕ·
                           
                        
                              γ.
                           
                           
                              «εξασφαλίζεται η ελεύθερη κυκλοφορία των εργαζομένων εντός της Ένωσης» του άρθρου 45 ΣΛΕΕ·
                           
                        
                              δ.
                           
                           
                              «οι περιορισμοί της ελευθερίας εγκαταστάσεως των υπηκόων ενός κράτους μέλους στην επικράτεια ενός άλλου κράτους μέλους απαγορεύονται» των άρθρων 49 έως 55 ΣΛΕΕ·
                           
                        
                              ε.
                           
                           
                              «οι περιορισμοί της ελεύθερης παροχής υπηρεσιών στο εσωτερικό της Ένωσης απαγορεύονται όσον αφορά τους υπηκόους των κρατών μελών που είναι εγκατεστημένοι σε κράτος μέλος άλλο από εκείνο του αποδέκτου της παροχής» των άρθρων 56 έως 62 ΣΛΕΕ,
                           
                        την έννοια ότι απαγορεύονται επίσης οι εθνικές διατάξεις που μπορούν, ακόμη και μόνο έμμεσα, σιωπηρά και/ή στην πράξη, να περιορίσουν ή να καταστήσουν δυσχερή για τους Ευρωπαίους πολίτες την άσκηση του δικαιώματος ελεύθερης κυκλοφορίας και διαμονής στην επικράτεια των κρατών μελών, του δικαιώματος ελεύθερης κυκλοφορίας των εργαζομένων στο εσωτερικό της Ένωσης, της ελευθερίας εγκατάστασης και της ελευθερίας παροχής υπηρεσιών ή να επηρεάσουν καθ’ οιονδήποτε τρόπο τα ανωτέρω δικαιώματα;
               
            
                  4)
               
               
                  Σε περίπτωση καταφατικής απάντησης στο τρίτο ερώτημα, μπορεί το άρθρο 93, παράγραφος 1-bis, του Codice della strada (Κώδικα οδικής κυκλοφορίας) περί απαγόρευσης κυκλοφορίας οχήματος με αλλοδαπές πινακίδες κυκλοφορίας (ανεξαρτήτως του κατόχου του οχήματος) κατόπιν διαμονής εξήντα ημερών στην Ιταλία, να περιορίσει, να καταστήσει δυσχερή ή να επηρεάσει καθ’ οιονδήποτε τρόπο την άσκηση του δικαιώματος ελεύθερης κυκλοφορίας και διαμονής στην επικράτεια των κρατών μελών, του δικαιώματος ελεύθερης κυκλοφορίας των εργαζομένων στο εσωτερικό της Ένωσης, της ελευθερίας εγκατάστασης και της ελευθερίας παροχής υπηρεσιών;